Цардимæ æмдзу кæнын кæй хъæуы, уый гуырысхойаг нæу, фæлæ цыфæнды ногдзинæдтæ куы базонай, уæддæр хъуамæ, фыдæлтæм мингай азты хорзæй цы уыдис, уый хъуамæ дарддæр хæццæ кæнай, зæронд хъуыддæгтæ сты, зæгъгæ, сæм былысчъилæй ма кæсай. Зæгъæм, дзул тынг рагон хойраг у, фæлæ йæ æрвылбон дæр хæрæм, ницы ногдзинадæй йæ баивæн ис. Стæй нæ рагон фыдæлтæ цы бирæ алыхуызон хъæддаг зайæгойтæ хордтой, уыдон дæр адæймагæн пайда сты æрмæст хойраджы нысаниуæгæн нæ, фæлæ йæ низтæй хъахъхъæнынæн дæр.